# data[].attributes.body
- https://www.kela.fi/vaativa-laakinnallinen-kuntoutus
- https://www.kela.fi/kuntoutus-ja-sopeutumisvalmennuskurssit
- https://asiointi.kela.fi/kz_app/KZInternetApplication?valittu=71300&lang=fi

# data[].attributes.body
Terveydenhuollon ammattilaisen rooliin kuuluu asiakkaan tukena oleminen läpi koko kuntoutusprosessin. Sairaanhoitajan tehtäviin kuuluu asiakkaan kuntoutustarpeen tunnistaminen, kuntoutusmahdollisuuksista tiedottaminen ja kuntoutushakemuksen tekemisessä avustaminen tarvittaessa. Mikäli asiakkaan tilanne sitä edellyttää, sairaanhoitaja tukee ja ohjaa hänen kuntoutumistaan ja tavoitteiden saavuttamista kuntoutusjaksojen välillä. Sairaanhoitaja on yhteydessä ja tekee tarvittaessa yhteistyötä kuntoutuslaitoksen henkilökunnan kanssa. Kuntoutuskurssin jälkeen hoitaja tukee asiakasta hänen kuntoutumisprosessissaan ja kurssilla asetettujen tavoitteiden saavuttamisessa sekä saavutetun kunnon kohenemisen ja mahdollisten elintapojen muutosten ylläpidossa.

# data[].attributes.body
Kurssi on tarkoitettu aikuisille työssä oleville, sinne palaaville tai kuntoutustuella tai opiskelemassa oleville kuntoutujille, joilla on niska- tai hartiaoireita. Sairaudesta aiheutuu kuntoutuksen tarve. Kurssi on aikuisten kurssi ja suunnattu TAYS:n sairaanhoitopiirin alueen kunnissa asuville. Kurssin toteuttaa Härmän Kuntoutus Oy.  Kurssi on kuntoutus- ja sopeutumisvalmennuskurssi ja ohjelma painottuu kuntoutukseen. Kurssi on suomenkielinen.

Tavoite
Kuntoutuksen tavoitteena on kuntoutujan työ- tai opiskelukyvyn turvaaminen tai parantaminen sekä kuntoutujan osallisuuden ja aktiivisuuden lisääminen kuntoutujalle merkityksellisissä arjen toiminnoissa.

Kurssilla on esimerkiksi seuraavia yleisiä tavoitteita:
– kuntoutuksen ja terveiden elintapojen merkityksen ymmärtäminen
– kivun syntymismekanismin ymmärtäminen ja kivunhallintakeinojen oppiminen
– itsehoidon tukeminen
– elämänhallinnan vahvistaminen
– työssä selviytymiskeinojen löytäminen
– kuntoutusprosessin yhdistäminen kotipaikkakunnalla ja työterveyshuollossa tai terveydenhuollossa toteutuviin jatkotoimenpiteisiin.

Kurssin toteutus
Kurssin ohjelma määräytyy kurssille osallistuvien kuntoutujien yksilöllisten ja yhteisten tavoitteiden mukaan. Suurin osa sopeutumisvalmennuskurssien toiminnasta tapahtuu ryhmissä, joissa jokaisen kuntoutujan tarpeet pyritään huomioimaan myös yksilöllisesti. Kuntoutuksen tavoitteisiin pyritään käytännön harjoittelujen, vuorovaikutusta edistävien keskustelujen ja tekemisen avulla. Kurssin ohjelmaan kuuluu lisäksi yksilöllisiä haastatteluja ja tapaamisia. Kurssiohjelmaa voidaan täydentää myös yksilöohjauksella sekä erityistyöntekijöiden tapaamisilla, jos niihin on tarvetta.

Kurssista vastaa aina moniammatillinen työryhmä. Työryhmään kuuluu erikoislääkäri (fysiatrian, työterveyshuollon, yleislääketieteen tai liikuntalääketieteenerikoislääkäri), 2 fysioterapeuttia ja sairaanhoitaja tai terveydenhoitaja. Kurssivastaava on toinen työryhmän fysioterapeuteista. Kurssille ei osallistu omaisia.

Kurssille hakeminen
Hakemukset kurssille vastaanottaa Kela. Tälle harkinnanvaraiselle kurssille haetaan Kelan lomakkeell lomakkeella KU132. Kuntoutusta varten tarvitaan alle vuoden vanha B-lääkärinlausunto tai vastaavat tiedot sisältävä muu lääketieteellinen selvitys.

# data[].attributes.body
Kuntoutus- ja sopeutumisvalmennuskursseja lapsille, nuorille ja aikuisille sekä heidän perheilleen ja lähiomaisilleen.

Kurssit auttavat kuntoutujaa ja hänen perhettään sopeutumaan sairauden tai vamman mukanaan tuomiin muutoksiin tai kuntoutumaan siitä. Kursseilta saa tietoa sairaudesta, vertaistukea sekä tukea arjen toimintoihin ja niistä suoriutumiseen.

Kurssit toteutetaan ryhmäkuntoutuksena. Lapsille suunnatut kurssit järjestetään perhekursseina, joille vanhemmat ja sisarukset voivat osallistua. Osaan aikuisten ja nuorten kursseista sisältyy omaisen jakso, jolla omainen oppii tukemaan läheistään arjessa ja saa vertaistukea muilta samassa tilanteessa olevilta.

# data[].attributes.body
Vaativan lääkinnällisen kuntoutuksen asiakkaille järjestetään erilaisia yksilöllisesti suunniteltuja terapioita. Terapiaan olla oikeutettu, jos sairaus tai vamma rajoittaa merkittävästi toimintakykyä ja vaikeuttaa arkea.

Kela myöntää kuntoutussuunnitelman perusteella terapioita yleensä vuodeksi tai enintään 3 vuodeksi kerrallaan. Terapia voi olla yksilö- tai ryhmäterapiaa.

Kela järjestää fysioterapiaa, toimintaterapiaa, puheterapiaa, musiikkiterapiaa, neuropsykologista kuntoutusta sekä psykoterapiaa, joka voi olla myös perheterapiaa. Terapia toteuttetaan asiakkaan arkiympäristössä kuten esimerkiksi kotona, koulussa tai päiväkodissa. Omaisen tai läheisen ohjaus toteutuu yleensä terapiakäyntien yhteydessä

# data[].attributes.body
Kelan järjestämään moniammatilliseen yksilökuntoutukseen voi olla oikeutettu, jos sairaua on laaja-alainen ja siihen liittyy monia eri ongelmia.
Moniammatillisen yksilökuntoutuksen tavoitteena on parantaa tai ylläpitää arjen, työn ja opiskelun sujuvuutta. Kuntoutus sisältää sekä yksilöllistä että ryhmämuotoista ohjelmaa ja sitä järjestetään eri sairausryhmille.

Kuntoutus järjestetään kuntoutuslaitoksessa ja kuntoutusjakson sisältö perustuu asiakkaan omiin tarpeisiin ja tavoitteisiin. Kuntoutuksesta vastaa moniammatillinen työryhmä.

Myös omainen tai lapsen tai nuoren perhe voi osallistua kuntoutukseen. Lapsen tai nuoren kuntoutukseen osallistuu yleensä muita perheenjäseniä kokoaikaisesti. Aikuisen kuntoutukseen voi osallistua yksi omainen tai läheinen osan aikaa.

Kuntoutuksen kesto on enintään 15 päivää. Se alkaa 4–6 vuorokauden jaksolla. Aloitusjakson aikana moniammatillinen työryhmä laatii asiakkaan kanssa yksilölliset kuntoutustavoitteet ja henkilökohtaisen ohjelman. Loput kuntoutuksesta (9–11 vrk) toteutetaan tarpeen mukaan eripituisissa jaksoissa.

Kuntoutus on maksutonta ja sen aikana saattaa olla oikeus kuntoutusrahaan. Kela korvaa myös matkakustannukset.

# data[].attributes.body
Vaativaa lääkinnällistä kuntoutusta varten tarvitset kuntoutussuunnitelman, jonka kirjoittaa sinua hoitava lääkäri julkisessa terveydenhuollossa. Voit itse valita palveluntuottajan, joka toteuttaa kuntoutuksesi. Palveluntuottajalla tulee olla sopimus Kelan kanssa. Voit etsiä sopivaa palveluntuottajaa.

Kuntoutusta voi saada moniammatillisena yksilökuntoutuksena kuntoutuslaitoksessa, eri terapioina tai kuntoutus- ja sopeutumisvalmennuskursseina.

# data[].attributes.body
Vaativan lääkinnällisen kuntoutuksen tavoitteena on, että pystyt sairaudestasi tai vammastasi huolimatta tekemään töitä tai selviytymään arkielämän toiminnoista paremmin.

Sinulla voi olla oikeus vaativaan lääkinnälliseen kuntoutukseen, jos

olet alle 65-vuotias

sinulla on vamman tai sairauden vuoksi huomattavia vaikeuksia selviytyä arjen toimissa ja osallistua niihin

kuntoutuksen tarve kestää vähintään vuoden

kuntoutus ei liity välittömästi sairaanhoitoon

kuntoutuksen tavoitteet eivät ole hoidollisia, vaan tukevat suoriutumista ja osallistumista.